CELEX: 62009TN0038
Language: et
Date: 2009-01-30 00:00:00
Title: Kohtuasi T-38/09: 30. jaanuaril 2009 esitatud hagi — El Corte Inglés versus komisjon

21.3.2009   
            
            
               ET
            
            
               Euroopa Liidu Teataja
            
            
               C 69/52
            
         30. jaanuaril 2009 esitatud hagi — El Corte Inglés versus komisjon
   (Kohtuasi T-38/09)
   (2009/C 69/113)
   Kohtumenetluse keel: hispaania
   Pooled
   
      Hageja: El Corte Inglés, S.A. (Madrid, Hispaania) (esindajad: advokaadid P. Muñiz ja M. Baz)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev hagi on esitatud komisjoni 3. novembri 2008. aasta otsuse K (2008) 6317 lõplik peale, milles tuvastatakse vajadus teha imporditollimaksude järelarvestuskanne ja asjaolu, et nende maksude vähendamine ei ole konkreetsel juhul õigustatud (toimik REM 03/07).
   Hageja importis tekstiilitooteid Jamaicalt; impordi suhtes kohaldati AKV-EL partnerluslepingus ette nähtud sooduskorda tingimusel, et toodetele oli lisatud pädevate jamaica asutuste väljastav liikumissertifikaat EUR.1. Nimetatud sertifikaat lisati tõendina kauba jamaica päritolu kohta. Euroopa Pettustevastase Ameti (OLAF) missioon Jamaical leidis sellegipoolest, et kaup ei olnud omandanud Jamaical sooduspäritolu ning nende suhtes ei saanud kohaldada sooduskohtlemist.
   Vastusena hageja poolt määruse (EMÜ) nr 2913/92, millega kehtestatakse ühenduse tolliseadustik, artikli 239 alusel esitatud tollivõla vähendamise taotlusele tuvastati vaidlustatud otsuses, et jamaica asutused ei olnud toime pannud ühtki äsja nimetatud määruse (EMÜ) artikli 220 lõike 2 punktis b ette nähtud vigadest ning hageja ei olnud erilises olukorras, mis tuleneb eksportijate esitatud väärast teabest.
   Hageja väidab, et vaidlustatud otsus on tühine järgmistel põhjustel:
   
               —
            
            
               Vaidlustatud otsuse vastuvõtmise menetluse raames rikuti olulisi menetlusnorme. Konkreetselt rikuti vaidlustatud otsusega hea halduse põhimõtet ning samuti tõsiselt hageja kaitseõigusi, kuivõrd vaidlustatud otsuse menetluse kohta ei koostatud haldustoimikut.
            
         
               —
            
            
               Vaidlustatud otsus sisaldab hindamisviga seoses järeldusega, et hageja ei olnud erilises olukorras. Nimelt on käesolevas kohtuasjas tegemist erilise olukorraga, kuivõrd:
               
                           —
                        
                        
                           jamaica asutused teadsid või oleksid pidanud teadma, et kauba suhtes ei saanud kohaldada sooduskohtlemist ja seda olenemata sellest, kas eksportijad esitasid väära teabe;
                        
                     
                           —
                        
                        
                           jamaica asutused rikkusid tõsiselt oma kohustusi.
                        
                     
         
               —
            
            
               Hageja ei täitnud oma kohustust kontrollida AKV-EL partnerluslepingu korrektset kohaldamist.